**דונל "די. ג'יי." קופר הבן** (באנגלית: **Donell "D. J." Cooper Junior**; נולד ב-6 בדצמבר 1990) הוא כדורסלן אמריקאי במשחק בעמדת הרכז בעירוני נס ציונה מליגת העל בכדורסל.

ראשית חייו
----------

קופר גדל באזור שיקגו, אילינוי, ובילה את שלוש שנות בית הספר התיכון הראשונות שלו בתיכון הפרנציסקני היילס. כשהיה סיניור, ולאחר שעבר לאקדמיית סיטון, קופר החל לקבל הכרה בארצות הברית. הוא היה מועמד למשחק מקדונלד'ס אול-אמריקן ודורג כשחקן ה-30 הטוב ביותר בכל ארצות הברית על ידי ESPN במחזור 2009. קופר העמיד ממוצעים של כ-16 נקודות ושבעה אסיסטים למשחק והוביל את אקדמיית סיטון לאליפות המדינה הראשונה אי פעם של בית הספר בכל ענף ספורט, כשזכתה באליפות מדינת אילינוי בדרג 2A.

קופר חוזר על ידי כמה מכללות מרכזיות בחטיבה I של NCAA, כמו אוניברסיטת ביילור. בסופו של דבר הוא בחר לשחק עבור אוניברסיטת אוהיו, מכללה הנחשבת בינונית בחטיבה I.

קריירת מכללות
-------------

קופר השפיע באופן מיידי כפרשמן בעונת 2009/10. הוא העמיד ממוצעים של 13.5 נקודות, 5.4 ריבאונדים, 5.9 אסיסטים ו-2.5 חטיפות למשחק. הוא סיים במקום ה-11 בנקודות ובמקום ה-17 בריבאונדים באזור ה-MAC, בעוד החטיפות והאסיסטים שלו דירגו אותו במקום ה-5 וה-7 בכל המדינה. הוא זכה בתואר פרשמן השנה ב-MAC ועזר לבובקאטס המדורגים 14 להפתיע את ג'ורג'טאון הויאס המדורגת שלישית בסיבוב הראשון של טורניר אליפות המכללות 2010. אף שחקן באזור לא רשם יותר דקות משחק מקופר בעונה זאת והוא גם קבע שיאי מכללות חדשים בחטיפות (93) ואסיסטים (218) לעונה.

לקראת שנת הסופומור שלו, קופר הוכרז כשחקן המצטיין בקדם העונה של MAC. הוא סיים את העונה עם בחירה לחמישיית האזור, לאחר ששבר את שיא המכללה של עצמו באסיסטים (263), וממוצע האסיסטים שלו, 7.5, היה השלישי בגובהו במדינה. במשחק מול מיאמי רדהוקס הוא קלע את הנקודה ה-1,000 שלו בקריירה, ובמשחק מול אקרון זיפס הוא כמעט רשם טריפל דאבל, עם 25 נקודות, תשעה אסיסטים ושמונה ריבאונדים.

בשנת הג'וניור שלו זכה קופר לתשומת לב בכל ארצות הברית בזמן טורניר ה-NCAA ב-2021. הבובקאטס, שדורגו 13, ניצחו שתי קבוצות מדורגות גבוה יותר והגיעו לשמינית הגמר בפעם השלישית בתולדות האוניברסיטה. הם הפתיעו את אוניברסיטת מישיגן המדורגים 4 ואחר כך הדיחו גם את דרום פלורידה המדורגים 12 לפני שנכנעו לבסוף לקרוליינה הצפונית המדורגת ראשונה. מוקדם יותר בעונה זו, קופר רשם את הטריפל דאבל הראשון אי פעם לשחקן באוניברסיטת אוהיו עם 14 נקודות, 10 ריבאונדים ו-10 אסיסטים בניצחון בפורטלנד. הוא היה מועמד סופי לזכייה הן בפרס בוב קוזי לרכז המצטיין והן בפרס לוטה אולסון לשחקן המצטיין בטורניר המכללות. בסוף העונה קופר כבר החזיק בשיא האוניברסיטה באסיסטים בקריירה והיה צריך רק עוד חטיפה אחת כדי לשבור גם את השיא הזה. הוא גם נבחר לחמישיית העונה באזור זו השנה השנייה ברציפות.

פרשן כדורסל המכללות של ESPN, ג'יי בילס, כינה את קופר כאחד המוסרים הטובים במדינה במהלך קטע הדיווח השבועי שלו ב-29 בינואר 2013.

ב-5 במרץ 2013, קופר קלע 24 נקודות בבאפלו והפך לשחקן היחיד בהיסטוריה של כדורסל המכללות שרשם 2,000 נקודות, 900 אסיסטים, 600 ריבאונדים ו-300 חטיפות בקריירה. שישה ימים לאחר מכן הוא נבחר לחמישייה הראשונה של ה-MAC זו השנה השלישית ברציפות. קופר סיים את קריירת המכללות שלו עם 934 אסיסטים ו-328 חטיפות, שדירגו אותו במקום ה-12 וה-18 בכל הזמנים, בהתאמה, בהיסטוריה של חטיבה I.

ב-13 במרץ 2013 נבחר קופר לשחקן השנה באזור ה-MAC.

קריירה מקצועית
--------------

לאחר שלא נבחר בדראפט ה-NBA ב-2013, חתם קופר על החוזה המקצועי הראשון שלו באוגוסט 2013, בפאוק סלוניקי מליגת העל היוונית, לעונת 2013/14.

ב-18 באוגוסט 2014 הוא חתם ביניסיי קרסנויארסק הרוסית מהליגה המאוחדת של VTB והיורוצ'לנג' לעונת 2014/15. ב-12 במאי 2015 הוא חתם במועדון היווני פנאתינאיקוס לשארית עונת 2014/15.

ב-1 באוגוסט 2015 הוא חתם בקראסני אוקטיבר הרוסית. ב-21 בנובמבר 2015 הוא עזב את מועדון ה-VTB וחתם על חוזה לשנתיים בא.א.ק. אתונה היוונית. הוא עזב את א.א.ק. לאחר שהופיע בשבעה משחקים. ב-25 בינואר 2016 הוא חתם במונקו מליגת העל הצרפתית להמשך העונה.

ב-8 באוגוסט 2016 חתם קופר בפו אורטז הצרפתית. קופר היה מלך האסיסטים בעונת 2016/17 של הליגה הצרפתית, ובסיום העונה הסדירה נבחר ל-MVP של הליגה.

ב-8 ביולי 2017, קופר חתם על חוזה לשנתיים עם המועדון הצרפתי גראבלין דנקירק. ב-16 באוקטובר 2017 הוא נפרד מגראבלין לאחר שהופיע בארבעה משחקים בלבד. שלושה ימים לאחר מכן, הוא חזר למונקו. לאחר שהעמיד ממוצעים של 6.9 נקודות ו-7.2 אסיסטים למשחק בעונת 2017/18, הודיע קופר שהוא עוזב את מונקו ב-7 בספטמבר 2018.

ב-10 ביוני 2020 חתם קופר באלאן שאלון מליגת העל הצרפתית. הוא נפרד מהקבוצה ב-8 באוקטובר, לאחר שהופיע בשלושה משחקים עם ממוצעים של 9.6 נקודות ו-6.6 אסיסטים למשחק. ב-3 בנובמבר, קופר חתם בדוראדוס דה צ'יוואווה מליגת העל המקסיקנית.

לעונת 2021/22 קופר חתם בדניפרו מהסופרליגה האוקראינית, אך בעקבות הפסקת הליגה במרץ 2022 עקב מלחמת רוסיה-אוקראינה הוא חתם בבני הרצליה מליגת העל הישראלית והגיע איתה לגמר עונת 2021/22, שם הפסידה להפועל חולון.

ב-5 ביולי 2022 הוא חתם בעירוני נס ציונה, גם היא מליגת העל. כבר במחזור הראשון בעונת 2022/23 שבר קופר את שיא האסיסטים למשחק בליגת העל, כשמסר 19 אסיסטים בהפסד 87–95 למכבי תל אביב. במחזור שלאחר מכן שבר קופר את השיא של עצמו, כשמסר 20 אסיסטים בניצחון 87–73 על הפועל אילת. ב-6 בפברואר 2023 שבר במהלך הרבע הראשון את שיא האסיסטים לעונה בכל הזמנים בליגת ווינר סל.

### השעיה

בשנת 2019 קופר הושעה לשנתיים על ידי פיב"א מכיוון שהשתמש בשתן של בת זוגו ההרה בניסיון לרמות בדיקת סמים, לאחר שעישן קנאביס. הבדיקה הצביעה בתחילה על רמה מוגברת של גונדוטרופין כוריוני אנושי, המיוצר לרוב במהלך ההיריון.

קריירה בנבחרת הלאומית
---------------------

קופר הגיש בקשה לאזרחות בוסנית בשנת 2014. הוא זומן לנבחרת בוסניה והרצגובינה בכדורסל ועמד לשחק עימה בטורניר מוקדמות יורובאסקט 2015. עם זאת, הוא עזב את הנבחרת בשל מקרה חירום משפחתי ולאחר שובו נפצע במהלך מחנה האימונים, ולא הצליח לשחק בטורניר המוקדמות. בסופו של דבר, אזרחותו הבוסנית מעולם לא הוענקה, לפי פיב"א.

קישורים חיצוניים
----------------

ויקישיתוף מדיה וקבצים בנושא **די. ג'יי. קופר** בוויקישיתוף
* פרופיל, באתר מנהלת ליגת העל בכדורסל
* די. ג'יי. קופר, ברשת החברתית אינסטגרם

* פרופיל, באתר Sports-Reference

* פרופיל, באתר eurobasket

הערות שוליים
------------

1. ↑  D. J. Cooper bio (אורכב 28.12.2012 בארכיון Wayback Machine). Ohio Bobcats. Retrieved on January 31, 2013.
2. ↑  Thamel, Pete (2012-03-18). "Ohio Star Passed Up the Majors". *The New York Times* (באנגלית אמריקאית). ISSN 0362-4331. נבדק ב-2022-10-16.
3. ↑  D. J. Cooper Statistics. sports-reference.com. Retrieved on January 31, 2013.
4. ↑  Catching up with Seton grad D.J. Cooper at Ohio: Mr. D.J. music to Bobcats' ears. *Chicago Tribune* (Helfgot, Mike). March 8, 2010. Retrieved on January 31, 2013.
5. ↑  ESPN's Jay Bilas Names D.J. Cooper As Best Passer In the Nation (אורכב 04.03.2016 בארכיון Wayback Machine). Ohio University. January 29, 2013. Retrieved on January 31, 2013.
6. ↑  "Cooper Leads Ohio Past Buffalo, 72–69". *OhioBobcats.com*. Ohio University. 5 במרץ 2013. אורכב מ-המקור ב-10 ביוני 2015. נבדק ב-11 במרץ 2013. `{{cite web}}`:  (עזרה)
7. ↑  "Three Bobcats Earn All-MAC Honors". *OhioBobcats.com*. Ohio University. 11 במרץ 2013. אורכב מ-המקור ב-14 במרץ 2013. נבדק ב-11 במרץ 2013. `{{cite web}}`:  (עזרה)
8. ↑  Ohio's Cooper, Akron's Dambrot Receive Top MAC Honors (אורכב 12.10.2013 בארכיון Wayback Machine). Mid-American Conference. March 13, 2013. Retrieved on March 13, 2013.
9. ↑  "D.J. Cooper To Play Professionally In Greece". *OhioBobcats.com*. Ohio University. 26 באוגוסט 2013. אורכב מ-המקור ב-30 באוגוסט 2013. נבדק ב-27 באוגוסט 2013. `{{cite web}}`:  (עזרה)
10. ↑  Ди Джей Купер будет выступать за "Енисей". *basket-enisey.ru* (ברוסית). 18 באוגוסט 2014. נבדק ב-18 באוגוסט 2014. `{{cite news}}`:  (עזרה)
11. ↑  Trapani, Enea (18 באוגוסט 2014). "Enisey Krasnojarsk announces D.J. Cooper". *Sportando.com*. נבדק ב-18 באוגוסט 2014. `{{cite news}}`:  (עזרה)
12. ↑  "Deal With Morgan and Cooper". *paobc.gr*. 12 במאי 2015. נבדק ב-12 במאי 2015. `{{cite news}}`:  (עזרה)
13. ↑  "Krasny Oktyabr announces DJ Cooper". *Sportando.com*. 1 באוגוסט 2015. נבדק ב-1 באוגוסט 2015. `{{cite news}}`:  (עזרה)
14. ↑  "Συμφωνία με Κούπερ". *aekbc.gr* (ביוונית). 21 בנובמבר 2015. נבדק ב-21 בנובמבר 2015. `{{cite news}}`:  (עזרה)
15. ↑  "AS Monaco signs D.J. Cooper". *Sportando.com*. 25 בינואר 2016. נבדק ב-12 בפברואר 2016. `{{cite news}}`:  (עזרה)
16. ↑  Pau-Orthez lands DJ Cooper
17. ↑  "D.J. Cooper is the Pro A MVP". *Eurohoops.net*. 2017-05-18. נבדק ב-2017-05-18.
18. ↑  "Gravelines signs Pro A MVP DJ Cooper to a two-year deal". *Sportando.com*. 8 ביולי 2017. נבדק ב-8 ביולי 2017. `{{cite news}}`:  (עזרה)
19. ↑  "OFFICIEL : DJ COOPER QUITTE LE BCM". *bcmbasket.com* (בצרפתית). 16 באוקטובר 2017. נבדק ב-17 באוקטובר 2017. `{{cite news}}`:  (עזרה)
20. ↑  "Officiel : D.J. Cooper de retour à l'ASM !". *asmbasket.org* (בצרפתית). 19 באוקטובר 2017. נבדק ב-19 באוקטובר 2017. `{{cite news}}`:  (עזרה)
21. ↑  "DJ Cooper to leave AS Monaco for personal reasons". *Sportando*. אורכב מ-המקור ב-8 בספטמבר 2018. נבדק ב-7 בספטמבר 2018. `{{cite web}}`:  (עזרה)
22. ↑  "Elan Chalon sign D.J. Cooper". *Sportando*. 10 ביוני 2020. נבדק ב-11 ביוני 2020. `{{cite news}}`:  (עזרה)
23. ↑  "Elan Chalon, DJ Cooper part ways". *Sportando*. 8 באוקטובר 2020. נבדק ב-8 באוקטובר 2020. `{{cite news}}`:  (עזרה)
24. ↑  "Dorados add Cooper to their roster, ex Chalon". *Eurobasket*. 3 בנובמבר 2020. נבדק ב-3 בנובמבר 2020. `{{cite web}}`:  (עזרה)
25. ↑  מצאה רכז: די ג'יי קופר יחתום בבני הרצליה, באתר ynet, 2 במרץ 2022
26. ↑  די ג'יי קופר עזב את הרצליה וחתם בנס ציונה, באתר ONE‏, 5 ביולי 2022
27. ↑  קופר שבר את שיא כל הזמנים באסיסטים במשחק ליגה, באתר ONE‏, 9 באוקטובר 2022
28. ↑  דבר שבשגרה: די.ג'יי קופר שבר את שיא האסיסטים, באתר ONE‏, 17 באוקטובר 2022
29. ↑  אפרת עמורבן, די.גיי קופר: "הסיפור רודף אותי, שחקנים פחות טובים ממני מרוויחים הרבה יותר" | ריאיון מיוחד, באתר ynet, 21 באוקטובר 2022
30. ↑  Young, Ryan (3 באוגוסט 2019). "Report: D.J. Cooper suspended by FIBA for faking drug test that revealed he was pregnant". *Yahoo! Sports*. נבדק ב-4 באוגוסט 2019. `{{cite news}}`:  (עזרה)
31. ↑  "DJ Cooper suspended for falsifying doping test by using pregnant woman's urine". *Eurohoops.net*. 3 באוגוסט 2019. נבדק ב-8 באוגוסט 2019. `{{cite news}}`:  (עזרה)
32. ↑  admin (2014-06-11). "Cooper To Suit Up For Bosnian National Team". *WOUB Public Media* (באנגלית אמריקאית). נבדק ב-2022-10-16.
33. ↑  Manning, Chris (2014-07-09). "D.J. Cooper Leaves Bosnian National Team". *Hustle Belt* (באנגלית). נבדק ב-2022-10-16.
34. ↑  DJ Cooper will not play Eurobasket QR with Bosnia due to injury.